Lucian Bode, întrebat de retragerea Ramonei Chiriac de pe lista PSD-PNL de europarlamentare: Va fi înlocuită cu altă persoană
Secretarul general al PNL, Lucian Bode, a declarat, joi, întrebat despre retragerea Ramonei Chiriac din fruntea listei comune PSD-PNL la alegerile europarlamentare, că aceasta va fi înlocuită cu o altă persoană.
"Nu la noi a fost, la PSD a fost o discuţie", a spus Bode, referindu-se la acest subiect.
Chestionat dacă îi surprinde acest demers, Lucian Bode a răspuns: "Dar cum să ne surprindă dacă a fost la PSD?".
"Va fi înlocuită cu altă persoană", a adăugat Bode.
Întrebat dacă va fi o persoană independentă, Lucian Bode a răspuns: "Evident, aceasta ar fi prima opţiune, trebuie să discutăm cu PSD".
Întrebat dacă ar fi de acord să fie cap de listă social-democratul Mihai Tudose, Bode a spus: "Nu am discutat asta".